**“FÓRUM Debrecen Boldog nyuszi nyereményjáték”**

**Promóciós játék Részvételi- és Játékszabályzata**

**1. A játék szervezője**, **lebonyolítója**

A **„FÓRUM Debrecen Boldog nyuszi nyereményjáték”** elnevezésű promóciós játék (a továbbiakban „**Játék**”) szervezője az **ECE Projektmanagement Budapest Kft.** (Cg.: 01-09-468972; székhely: 1106 Budapest, Örs vezér tere 25/A) a továbbiakban: „**Szervező**” a www.boldognyuszi.hu weboldalon.

A Szervező a Játék lebonyolítására a **DeepInsight Kft.-t (**székhely: 1026 Budapest, Pasaréti út 147., cégjegyzékszám: 01-09-283825, adószám: 25588198-2-43), a továbbiakban: „**Lebonyolítót**” bízta meg.

**2. A Játékban részt vevő személyek, Játékos kizárása**

**A Játékban részt vehet minden:**

- Magyarországon állandó lakóhellyel rendelkező magyar állampolgár, aki a

- 18. életévét betöltötte, nem cselekvőképtelen és cselekvőképességében nem korlátozott természetes személy és

- nem tartozik a jelen Részvételi- és Játékszabályzatban meghatározott, Játékból kizárt személyek körébe, és

- a Játék időtartama alatt legalább bruttó 10 000 Ft értékben bármilyen terméket vagy termékeket vásárol a jelen Részvételi -és Játékszabályzat 4. pontjában meghatározott FÓRUM Debrecen Bevásárlóközpontban található üzletek és szolgáltatók valamelyikében, majd a

- vásárlást követően a Játék időtartama alatt a [www.boldognyuszi.hu/forumdebrecen](http://www.boldognyuszi.hu/forumdebrecen) weboldalon feltölti a vásárláskor kapott nyugtán (a továbbiakban: Blokk) található 9 számjegyű AP kódot, a vásárlás dátumát (év, hónap, nap, óra, perc), teljes nevét (vezetéknév + keresztnév), kiértesítési e-mail címét és

- a vásárlást igazoló Blokk eredeti, sértetlen példányával rendelkezik [értve ez alatt különösen, de nem kizárólag, hogy a Blokkon jól beazonosítható a vásárlás helye, ideje, a vásárlás összege] továbbá, hogy

- a [www.boldognyuszi.hu/forumdebrecen](http://www.boldognyuszi.hu/forumdebrecen) weboldalon a megfelelő checkbox (jelölőnégyzet) bejelölésével elfogadja a Részvételi- és Játékszabályzatot, az Adatkezelési tájékoztatót, valamint (a továbbiakban: Játékos) válaszol az alábbi 1, tudásalapú kérdésre

Milyen címletekben kapható a FÓRUM Debrecen vásárlási utalvány?

1 000 Ft, 10 000 Ft                      2 000 Ft, 5 000 Ft, 10 000 Ft                       500 Ft, 1 000 Ft

**Játékos kizárása**

A Játékban a Szervező és Lebonyolító tulajdonosai, vezető tisztségviselői, munkavállalói, a velük munkavégzésre irányuló jogviszonyban állók, valamint egyéb, a lebonyolításban esetlegesen közvetlenül közreműködő cégek vezető tisztségviselői, munkavállalói, tulajdonosai, valamint mindezen személyek a Ptk. 8:1. § (1) 1. pontjában meghatározott közeli hozzátartozói nem vehetnek részt.

A Szervező és a Lebonyolító fenntartja a jogot, hogy amennyiben csalás gyanúja merül fel bármely Játékossal kapcsolatban, annak kivizsgálásához információt kérjen a Játékostól, illetve felfüggessze vagy kizárja a Játékost a Játékból. A Játékból – a Szervező megítélése alapján – kizárásra kerülhetnek azok a Játékosok, akik bármilyen manipulációval élnek; akik a Játék szellemével ellentétesen egy természetes személy neve alatt csapatban vesznek részt a Játékban, azzal a céllal, hogy a nyerési esélyeiket ezzel a megtévesztő magatartással megnöveljék. A jelen pontban meghatározott, tisztességtelen magatartást tanúsító résztvevők vagy Játékosok kötelesek megtéríteni minden olyan kárt, amelyet a Játékkal összefüggésben a Szervezőnek és/vagy a Lebonyolítónak okoznak. Szervező fenntartja a jogot, hogy minden jelenlegi és jövőben szervezett játékából kizárja azt a Játékost, aki a Játék során bizonyítottan a Játék internet oldalának feltörésével, robot vagy spam program használatával, vagy egyéb más csalásra lehetőséget adó módon kíván előnyhöz jutni.

Szervező és Lebonyolító tájékoztatja a Játékosokat, hogy amennyiben a sorsolás alapján az eredeti (vagy az eredetivel mindenben megegyező fénymásolt) Blokkot a nyertes nem tudja megküldeni/bemutatni a Lebonyolító és a Szervező részére, úgy a nyertes nem jogosult a nyeremény átvételére és a Játékból kizárásra kerül.

**3. A Játék időtartama**

A Játék 2023. március 27. 8 órától 2023. április 10. 23:59 óráig tart. (A hálózati sebesség függvényében a kezdés időpontja eltérhet). Ezen időszak előtti és utáni időpontban történt feltöltések nem vesznek részt a Játékban.

**4. A Játék menete**

A Játékban való részvételhez a Játékosoknak a Játék időtartama alatt legalább bruttó 10 000 Ft értékben kell valamilyen terméket, termékeket vagy szolgáltatást vásárolniuk a jelen Részvételi- és Játékszabályzat jelen pontjában meghatározott bevásárlóközpontban található üzletek vagy szolgáltatók valamelyikében (kivéve: Lottozó, Dohánybolt, OTP Bank, MKB Bank, Exclusive Change valutaváltó, Spar, Brendon Babaáruház, illetve számlabefizetés a Telekom, Vodafone és Yettel üzletek esetén), majd a vásárlást követően a Játék időtartama alatt a [www.boldognyuszi.hu/forumdebrecen](http://www.boldognyuszi.hu/forumdebrecen) weboldalon fel kell tölteniük a vásárláskor kapott Blokkon található 9 számjegyű AP kódot, a vásárlás dátumát (év, hónap, nap, óra, perc), teljes nevüket (vezetéknév + keresztnév), e-mail címüket. A játékban való részvételhez a legalább bruttó 10 000 Ft feletti vásárlási összértéknek 1 blokkon kell szerepelnie, akár több termék vagy szolgáltatás együttes vásárlásával.

A Blokk eredeti példányát szükséges a Játékosoknak megőrizniük, ugyanis a sorsolást követően a nyertesnek az eredeti Blokkról készült fotót vagy fénymásolatot elektronikus ([nyeremenyjatek@deepinsight.hu](mailto:nyeremenyjatek@deepinsight.hu)) vagy postai úton (DeepInsight Kft. 1026 Budapest, Pasaréti út 147.) számra címezve kell megküldeniük a Lebonyolító részére ellenőrzés céljából.

Egy Játékos ugyanazon név és e-mail címmel történő regisztrációval a Játék időtartama alatt a Játékban – a jelen Részvételi- és Játékszabályzatban foglaltaknak mindenben megfelelő – 100 darab Blokkot, azaz AP kódot tölthet fel a játék során. Egy személy, egy üzletből, egy vásárlási napon kapott blokkból maximum kettőt tölthet fel.

A Játékban az alábbi weboldalon feltüntetett üzletek vesznek részt:

<https://www.forumdebrecen.hu/uezletek/>

**5. Nyeremény**

Kisorsolásra kerülő nyeremények:

**Fődíj:**

3 db 100 000 Ft értékű FÓRUM Debrecen vásárlási utalvány

A nyeremény másra át nem ruházható, készpénzre nem váltható és semmilyen módon nem értékesíthető tovább, valamint másra nem cserélhető.

Szervező és Lebonyolító fenntartja a jogot, hogy a jelen Részvételi- és Játékszabályzatban megjelölt nyeremény bármelyikét legalább azonos értékű másik nyereménnyel helyettesítse. Szervező és Lebonyolító ezzel kapcsolatosan reklamációt nem fogad el.

**A nyeremények sorsolása:**

**Az a játékos nyer, aki a kisorsolt időponthoz legközelebb eső időpontban regisztrál a játékba és tölti fel az AP kódját.**

**A nyerő időpontok sorsolása az alábbi időpontban történik:** 2023. április 11., 10:00

A nyerteseket e-mailben értesítjük arról, hogy nyertek.

A **fődíj** sorsolására 2023. április 11. napján 10 órakor a véletlenszerűség alapján működő számítógépes program segítségével kerül sor a következő címen**: DeepInsight Kft.,** 1026 Budapest, Pasaréti út 147. Az a Játékos nyer, aki a program által véletlenszerűen kiválasztott nyerő pillanatban vagy az ahhoz legközelebbi időpontban küldi be a Blokk adatait. A Lebonyolító a fődíj sorsolásakor a játék teljes időtartama alatt, a játékban részt vevő játékosok közül összesen 3 nyertest és 5 tartaléknyertest húz ki, akik kisorsolásuk sorrendjében válnak jogosulttá a nyereményre, amennyiben a sorrendben előttük lévő nyertes, tartaléknyertes nem felel meg a hivatalos Részvételi- és Játékszabályzat feltételeinek, és így kizárásra kerül, vagy az első kapcsolatfelvételi kísérlettől (vagy az első értesítéstől) számított 5 napon belül a Játékban használt e-mail címen vagy telefonszámon nem elérhető, illetve ha a vásárlást igazoló eredeti Blokk fotóját vagy annak másolatát nem küldi meg a Lebonyolító általi bekéréstől számított egy héten belül a **DeepInsight Kft.** ([nyeremenyjatek@deepinsight.hu](mailto:nyeremenyjatek@deepinsight.hu)) vagy 1026 Budapest, Pasaréti út 147) részére.

Amennyiben több Játékos ugyanabban az időpontban tölti fel a Blokk adatait, tehát az időpont alapján nem meghatározható a nyertes játékos, abban az esetben a Lebonyolító az azonos időpontban feltöltő Játékosok között számítógépes programmal sorsolja ki a fődíjra jogosult nyertes személyét.

Szervező tájékoztatja a Játékosokat arról, hogy egy Játékos a Játék ideje alatt csak egy nyeremény megnyerésére válhat jogosulttá.

**6. Nyeremény átvételével kapcsolatos információk**

Lebonyolító a sorsolást követően a nyertest – illetve szükség esetén a pótnyertest – írásban (e-mailben) a sorsolástól – illetve a pótnyertes jelölésétől – számított 5 napon belül értesíti (továbbiakban: Értesítés). Az Értesítést követően a nyertes Játékosnak, illetve pótnyertesnek az Értesítés elküldésének napját követő naptól számított 7 napon belül kell elküldenie az eredeti Blokk fotóját vagy annak másolatát a Lebonyolító részére ([nyeremenyjatek@deepinsight.hu](mailto:nyeremenyjatek@deepinsight.hu), **DeepInsight Kft.** 1026 Budapest, Pasaréti út 147.) ellenőrzés céljából. Amennyiben ezen határidőt a nyertes, illetve a pótnyertes elmulasztja, úgy nem jogosult a nyeremény átvételére.

A Szervező a nyereményeket előre egyeztetett időpontban személyesen adja át a nyerteseknek a FÓRUM Debrecen Bevásárlóközpont Igazgatóságán (4029 Debrecen, Csapó u. 30.). A Szervező a nyereményt csak a nyertes személyét igazoló hivatalos okmány, az AP kódot és a vásárlás dátumát igazoló eredeti, sértetlen Blokk személyes bemutatása után adja át a nyertes részére.

A jelen Részvételi-és Játékszabályzatban foglaltaknak mindenben megfelelő nyertes részére a nyereményeket a Szervező, a Lebonyolító általi értesítéstől számított 30 napon belül előzetesen egyeztett időpontban adja át. A nyertes Játékos köteles mindenben együttműködni a Szervezővel és/vagy a Lebonyolítóval, hogy a nyeremény átadására sor kerülhessen. Amennyiben a nyertes nem működik együtt a Szervezővel és/vagy a Lebonyolítóval és ezért a nyeremény átadása akadályba ütközik vagy a fenti határidőt követően kerül sor, úgy ezen körülmény a Szervező vagy a Lebonyolító terhére nem róható fel.

A Szervező vagy a Lebonyolító megtagadhatja a nyeremény átadását, amennyiben a nyertes által megadott adatok pontatlanok, vagy nem valósak.

Amennyiben a nyertes a nyereményért a jelen Részvételi- és Játékszabályzatban meghatározottak szerinti határidőben nem jelentkezik, vagy a Nyertes egyéb okból a Játékból kizárásra került, vagy a nyeremény részére történő átadását a Szervező a fentiek szerint megtagadta, illetve a nyeremény neki felróható okból számára nem válik átadhatóvá az erre nyitva álló, jelen Részvételi- és Játékszabályzatban meghatározott határidőn belül, úgy a nyertes játékos elesett a nyeremény átvételének lehetőségétől. A Szervező és a Lebonyolító a kizárásról szóló értesítést követően 5 naptári napon túl a reklamáció lehetőségét kizárja.

A Nyeremény másra át nem ruházható. A meghatalmazott útján történő átvétel nem minősül átruházásnak. A nyertes helyett eljáró meghatalmazottnak a jogosultságát írásbeli, legalább teljes bizonyító erejű magánokiratba foglalt meghatalmazással kell igazolnia. A meghatalmazott személyes adatainak kezelésére, mint a nyertes képviseletében eljáró természetes személyre is a jelen Részvételi-és Játékszabályzat elválaszthatatlan mellékletét képező Adatkezelési tájékoztatóban foglaltak az irányadók.

A Nyereményhez tartozó esetlegesen felmerülő adó-és járulék terheket, a Szervező vállalja megfizetni, azonban az egyéb felmerülő költségek a nyertest terhelik.

**7. Adatkezelés**

A Játékosok által a Szervező részére megadott személyes adatok kezelésével kapcsolatos részletes tájékoztatót a jelen Részvételi- és Játékszabályzat elválaszthatatlan mellékletét képező Adatkezelési tájékoztató tartalmazza. Felhívjuk a Játékosok figyelmét e tájékoztató elolvasására is, a személyes adatkezelés jogszerűségének biztosítása, a Játékos által személyes adatainak kezeléséhez szükséges tájékozottságon alapuló hozzájárulás biztosítása érdekében.

**8. Felelősség**

A Szervező, illetve a Lebonyolító kizárja a felelősségét minden, a [www.boldognyuszi.hu/forumdebrecen](http://www.boldognyuszi.hu/forumdebrecen) weboldalt, illetve az azt kezelő szervert ért külső, ún. SQL támadások, illetve meghibásodás esetére. Tehát amennyiben a www.boldognyuszi.hu szervert vagy a kiszolgáló hálózatot ért támadás folytán a Játékosok téves rendszerüzeneteket kapnak nyereményeiket, a Játékos/nem Játékos státuszukat, stb.-t illetően, úgy ezen esetekre a Szervező, illetve a Lebonyolító semminemű felelősséget nem vállal.

A Szervező, illetve a Lebonyolító kizárják a felelősségüket a [www.boldognyuszi.hu/forumdebrecen](http://www.boldognyuszi.hu/forumdebrecen) weboldal rajtuk kívülálló okokból történő meghibásodásáért, amely időtartam alatt az nem vagy korlátozottan használható.

Szervező és Lebonyolító semmilyen felelősséget nem vállal a feltöltött tartalmakat, illetve a Játékos által megadott adatokat illetően, ideértve azt az esetet is, ha a Játékos hiányosan, hibásan adja meg bármely személyes adatát és ebből az okból a nyeremény átadásával a Szervező, illetve a Lebonyolító késedelembe esne, vagy a kézbesítés/szállítás meghiúsulna és/vagy Játékosnak kára keletkezne.

**9. Egyéb rendelkezések**

Szervező fenntartja a jogot, hogy a jelen promóciós Játékot egyoldalúan bármikor visszavonja, valamint, hogy a jelen Részvételi- és Játékszabályzatot indokolt esetben bármikor megváltoztathassa vagy visszavonhassa. Ebben az esetben a Szervező a jelen Részvételi- és Játékszabályzatban hivatkozott www.boldognyuszi.hu/arkadgyor weboldalon teszi közzé a szükséges tájékoztatást. A Szervező és Lebonyolító kizárja felelősségét a Játékkal kapcsolatos bármilyen kommunikációs anyagban esetlegesen előforduló hibáért vagy mulasztásért.

Szervező kijelenti és felelősséget vállal azért, hogy a jelen Játék szervezésével összefüggő jogszabályi előírásokat maradéktalanul betartja.

A Játék jelen Részvételi- és Játékszabályzata a www.boldognyuszi.hu/arkadgyor weboldalon megtalálható a Játék időtartama alatt.

Szervező tájékoztatja a Játékosokat, hogy a jelen promóciós Játék nem tartozik a szerencsejáték szervezéséről szóló 1991. évi XXXIV. törvény hatálya alá.

A Játékos a Játékban történő részvételével elismeri, hogy a jelen Részvételi- és Játékszabályzat, illetve annak elválaszthatatlan mellékletét képező Adatkezelési tájékoztató rendelkezéseit megismerte és azokat magára nézve elfogadta, így a Játékban történő részvétellel egyben tájékozott, önkéntes és kifejezett hozzájárulását adja a Játékban való részvételéhez és az Adatkezelési tájékoztatóban meghatározott célok szerinti személyes adatainak kezeléséhez.

Kelt: Budapest, 2023. 03. 10.

**ECE Projektmanagement DeepInsight Kft.**

Szervező Lebonyolító

Melléklet:

- Adatkezelési tájékoztató